cyanic-selkie/wikianc huggingface dataset:
ראש רפובליקת דאגסטן
יו"ר מועצת המדינה
עם זאת, בשנת 2004 ביוזמתו של נשיא רוסיה ולדימיר פוטין, שונתה בחירתם של בכירי הצמרת בכל הגופים המרכיבים את הפדרציה הרוסית למינוי על ידי גורמי החקיקה על פי הצעת נשיא רוסיה. ראשי מחוזות הפדרציה הרוסית קיבלו את האפשרות לפנות לנשיא בבקשה למינוי מחדש. בית המשפט החוקתי של הפדרציה הרוסית בשנת 2005 אישר את החוקתיות של מינוי ראשי מחוזות הפדרציה הרוסית, ברם החלטה זו שונתה בהמשך כדי לאפשר בחירות ישירות.
ראש הרפובליקה
במאי 2012, ביוזמתו של נשיא רוסיה דמיטרי מדבדב, אומץ חוק פדרלי הקובע להחזרת בחירות ישירות של ראשי המחוזות. החוק נכנס לתוקף ב-1 ביוני 2012. על פי חוק זה, הבחירות הראשונות היו אמורות להתקיים ב-14 באוקטובר 2012 באותן גופים מכוננים של הפדרציה הרוסית, שם הסתיימה כהונתם של ראשי המחוזות עד 31 בדצמבר 2012. ביוני 2012 אימצה האספה הלאומית של דאגסטן את החוק "אודות בחירות לנשיא הרפובליקה של דאגסטן", לפיו נשיא הרפובליקה נבחר בהצבעה עממית ישירה, אך המועמדים אינם יכולים לקחת חלק בבחירות, ועל המועמדים מהמפלגות להתגבר על מחסום מוניציפלי של 10 אחוזים. ראש הרפובליקה נבחר לתקופה של 5 שנים ואינו יכול להחזיק בתפקיד זה יותר משתי קדנציות ברציפות.
חיים מיכל מיכלין
חיים מיכל מִיכלִין (כ"ט בשבט תרכ"ז, פברואר 1867 – י"ט באב תרצ"ז, יולי 1937) היה איש ירושלים, עסקן ציבורי ופעיל בבניית שכונות בירושלים ויישוב ארץ ישראל.
אנדראש הראשון, מלך הונגריה
תמצית קצרה
אנדראש חזר מגלותו לממלכת הונגריה בשנת 1046, ולאחר מכן, בברית זמנית עם הפגאנים, במהלך מרד ואטה, הדיח את פטר, מלך הונגריה ואנדראש הוכתר למלך מאוחר יותר באותה שנה. במהלך שלטונו חיזק את הנצרות במדינה והתמודד בהצלחה עם התקפות האימפריה (הגרמנית) הרומית הקדושה. אף על פי שהכתיר את בנו שאלאמון (לימים שאלאמון, מלך הונגריה) כמלך עוד בימי חייו, הוא לא יכול היה למנוע מאחיו בלה (לימים בלה הראשון, מלך הונגריה) לעלות לכס המלכות. אנדראש מזוהה עם ייסוד מנזר טיהאן ועם הענקת אמנת היסוד של המנזר (בו ציין המלך אנדראש הראשון את חלקי אחוזת המנזר בשנת 1055, אחת התעודות החשובות ביותר בהונגרית, המילים ההונגריות משובצות בטקסט הלטיני).
שוב בהונגריה
בינתיים, בהונגריה, הציע פטר, מלך הונגריה, (פטר אורסאולו) כדי להביע את תודתו לקיסר הגרמני-רומי, פטר הציע את הונגריה לקיסר כמדינה וסאלית, שקיבל את ההצעה. המלך המשיך גם בפעילותו הקודמת, בה העניק את המשרות הדתיות והחילוניות המובילות בממלכה בעיקר לגרמנים ולאיטלקים. כתוצאה מכך, כבר בשנת 1045 אורגנו נגדו שתי מרידות. האחת בהובלת וישקה והשנייה בהובלת בויה ובוניהה, האיש החזק של דיולה של טרנסילבניה ושני בניו. בקונספירציה זו בגדו אצילים אחדים ומשתתפיה הוצאו להורג או עונו קשות. את הקונספירציה האחרת ארגן הבישוף גלרט הקדוש, שבדומה למשתתפי המרידה הראשונה, רצה להחזיר את בני ואזול לכס המלכות ההונגרי. לקריאתו של גלרט, הנסיכים לוונטה ואנדראש עזבו את קייב ב-1046 בדרכם לממלכת הונגריה. בינתיים, גם האציל ואטה מבקש ארגן צבא להשבת הדת הפגאנית בהונגריה. הלא מרוצים האלה ושני הנסיכים נפגשו בשנת 1046 באבאויוואר. הפגאנים הציגו את דרישותיהם:
סכסוך עם הגרמנים
בשנת 1050 אכן יצא היינריך במלחמה נגד הונגריה. הצבא הגרמני התקרב להונגרים משני כיוונים. אחד החיילות חצה את הוואג וחדר עד לנהר הניטרה. היינריק עקף את שער הגבול המערבי ופרץ לתוך טרנסדנוביה מכיוון סטיריה. החיל השני הונהג על ידי הבישוף גבהרד מרגנסבורג. חיל זה הגן על הדנובה שדרכה הועברה האספקה לצבא. הגרמנים נתקלו באדמה חרוכה ובכפרים ריקים לכל אורך צעידתם ונסוגו.
מותו
גורלו של אנדראש המשותק נחרץ. במהלך קרב מושון, המרכבה שנשאה את אנדראש התהפכה, כך הוא נלקח בשבי על ידי אחיו למנזר זירץ ומת שם במהרה. יש עוד כמה גרסאות למותו. לפי אחד מהם רצו להעביר אותו במקור למנזר טיהאן, אך בדרך קיפח את חייו בזירץ. האפשרות השלישית היא שהמלך השבור טופל רע בשבי עד שבכך נגרם מותו.
אלדד שביט
אלדד שביט (נולד ב-9 ביולי 1982 בחיפה) הוא מאמן כדורגל ישראלי שביט הוא מבעלי השליטה בחברת טופ פלייר בע"מ, המפעילה את מתחם הכדורגל "פאבלה" בחיפה.
ורנר בסט
קארל רודולף ורנר בסט (בגרמנית: Karl Rudolf Werner Best; 10 ביולי 1903 – 23 ביוני 1989) היה גרמני נאצי, משפטן, מפקד משטרה, אובר-גרופנפיהרר באס-אס מנהיג במפלגה הנאצית ותאורטיקן נאצי מדרמשטאדט, הסן. הוא היה ראש מחלקה 1 של הגסטפו, המשטרה החשאית של גרמניה הנאצית, ויזם מרשם של כל היהודים בגרמניה. כסגנו של אובר-גרופנפיהרר ריינהרד היידריך ארגן בסט איינזצגרופן שהיו אחראיות להרג המוני.
נורית שילה כהן
ביוגרפיה
נורית שילה-כהן נולדה בשנת 1949 בתל אביב, למשה שילה (שלובסקי), ולמרים בת למשפחת גולדצוויג, שהיו ממקימי שכונת בית הכרם. שכונה ירוקה בה גדלה וגרה רוב שנותיה. בשנים 1959–1967 למדה בחטיבה ובתיכון ליד"ה. בשנים 1967–1969 שירתה בנח"ל כחלק מגרעין הצופים שאייש את היאחזות נחל סיני. בשנת 1972 סיימה תואר ראשון (B.A) בפילוסופיה יהודית ותולדות האמנות ב. בשנת 1973 סיימה תואר ראשון (B.Sc.) בביולוגיה באוניברסיטה העברית, ירושלים. בשנת 1974 השתתפה ב-Project Zero - סמסטר קיץ בבית הספר לחינוך באוניברסיטת הרווארד, בוסטון. בשנת 1974 החלה לעבוד במוזיאון ישראל. בשנת 1975 קיבלה תעודת הוראה בתולדות האמנות, האוניברסיטה העברית ירושלים 1975. בין השנים 1985–1990 הייתה אוצרת האמנות הראשית במוזיאון אילת לאמנות. משנת 2005 ואילך הייתה חברת הוועד המנהל של Hands On! Europe (הארגון הבינלאומי למוזיאונים לילדים ולתוכניות חינוך מוזיאליות) ושימשה כיועצת למוזיאונים שונים ברחבי העולם. משנת 2012 ואילך הייתה חברת וועדת השיפוט של Children's Museum Awards.
מוזיאון ישראל 1974–1985, 1990–2011
בשנים 1990–2005 שימשה כאוצרת הראשית של אגף הנוער ע"ש רות. כמנהלת אגף הנוער ראתה בעבודתה שליחות כמחנכת לאמנות, ובאגף הנוער מקום בעל חשיבות עליונה, שנותן לדור הצעיר חשיפה ראשונה לאמנות, הן בעשייה וביצירה מעשית רב-תחומית, והן בלימוד ובהיכרות עם תולדות האמנות . בהמשך לקחה את ניסיונה בחינוך לאמנות, בדרכים יצירתיות ומקוריות המעודדות חקר ולימוד, אל תפקידיה כמומחית –יועצת בינלאומית למוזיאוני ילדים בכל העולם. אגף הנוער היה בין המקומות הראשונים בו הוקם, ב-1980, חדר יצירה למבקרים שנקרא "המיחזור", חדר ליצירה מחומרי פסולת שונים, מהלך חדשני, מהפכני ופורץ דרך בזמנו. שילה כהן הניחה את היסוד והקימה את תוכניות הדגל של אגף הנוער, כמו: מרכז להשתלמויות מורים, "שישי במוזיאון" (תוכנית תרבות למבוגרים), "טריפתיכון" (תוכנית תלת שנתית ללימודי אמנות), "לגשר על הפער" (תוכנית משותפת ליהודים וערבים), "עלם" (תוכנית לנוער מנותק בכיכר ציון), הרבעון "משקפיים", ואחיו הצעיר "עיניים" . האגף עצמו עוצב מחדש בצבעוניות עזה, ויצירות של גדולי האמנים הודפסו על קירותיו בגודל ענק לשם השראה. גישתה לצוות הייתה ניהול-על, תוך הכוונה לחלום, ליזום, לגדול במקום: "תחלמו בזהב אני כבר אדאג לכסף" נהגה לומר לצוות האגף. ביוזמתה ובאישיותה הגיעה לליבם של גדולי התורמים שאגף הנוער הפך יקר לליבם, כדוגמת מרסלה ברנר (אלמנתו של מוריס לואיס), מרי רואר (בתו של קאלדר), באדי מאייר ועוד. הם תרמו ייעודית להגשמת החלומות והיוזמות המבורכות והרעננות שצמחו באגף.
בשנת 2012 יזמה וערכה את הפקת הסרט "טדי, צריך להקים מוזיאון!" Teddy`s Museum בבימויו של גלעד טוקטלי, סרט שתיאר את הקמת מוזיאון ישראל. בתהליך העבודה על הסרט יצרה קשר עם אנשים, דוגמת קרל כ"ץ, רלף גולדמן, פרופ' בצלאל נרקיס, מרטין וייל, מרים תדמור ועוד, שהיו מעורבים בשלבי התכנון וההקמה של המוזיאון. בעקבות הראיונות שערכה עמם, בהם סיפרו על חלקם ותרומתם להקמתו של המוזיאון, נוצר מסמך היסטורי מרתק ומרגש על הקמתו של מוזיאון ישראל.
אנדי ארנוביץ
אנדי ארנוביץ (באנגלית: Andi Arnovitz, נולדה ב-1959) היא אמנית קונספטואלית ישראלית ממוצא אמריקאי, שעובדת במדיה מעורבת (דפוס, ציור ופיסול). ארנוביץ מגדירה עצמה אמנית אקטיביסטית ויצירותיה עוסקות בסוגיות מגדריות, פוליטיקה, אקולוגיה ודת.
ויליאם וורד, ארל דדלי השני
שירות צבאי
ב-1913 השתכנע לורד דדלי, שקיבל את הפיקוד על רגימנט הפרשים בנובמבר אותה שנה, כי צפויה מלחמה באירופה והקים סגל קבוע לאימון חיילי הרגימנט ברובאות. כאשר פרצה מלחמת העולם הראשונה, סופח הרגימנט לבריגדת הפרשים הראשונה של דרום מידלנד בפיקודו של בריגדיר וויגין. הבריגדה נשלחה למצרים ובאפריל 1915 הוצבה ליד אלכסנדריה. הבריגדה לא השתתפה בקרבות עד שהיא הצטוותה להתכונן ללחימה כחיל רגלים באוגוסט. באותה תקופה נשלחו חיילי הבריגדה לקחת חלק במערכת גליפולי. הרגימנט היה כוח סיוע לכוחות אנזא"ק בניסיונם להבקיע את ההגנה הטורקית. התקפה זו נכשלה ובינואר 1916 הכוח פונה משם. לורד דדלי כבר עזב את האזור ב-1915 ונשלח לפקד על כוח באי למנוס. ב-1916 הא סופח למפקדת הדיוויזיה ה-40. עם סיום שירותו הצבאי באותה שנה הוא נשא דרגת לוטננט קולונל.
סמסונג גלקסי A41
חומרה
המכשיר מופעל על ידי מעבד בעל שמונה ליבות, כאשר 2 מהן פועלות בתדר עבודה של 2.0 ג'יגה הרץ, וה-6 הנותרות פועלות בתדר עבודה של 1.7 ג'יגה הרץ. במכשיר ישנה מערכת על שבב מדגם Helio P65 מתוצרת מדיאטק. למכשיר אחסון פנימי בנפח 64 ג'יגה בייט, שניתן להרחיבו באמצעות כרטיס microSDXC עד ל-512 ג'יגה בייט, וזיכרון RAM בנפח 4 ג'יגה בייט. המכשיר מצויד בכרטיס microSD וחריץ ננו SIM כפול עם תמיכה ב-VolTE. כמו כן, המכשיר מופעל על ידי סוללה בקיבולת 3500 מיליאמפר-שעה, במתח טעינה מהירה בת 15 וואט. המכשיר מצויד בטביעת אצבע אופטית.
חנא ספייא
ביוגרפיה
בשנת 1967 נפרץ ונבזז הסטודיו שלו בירושלים. חלק מתמונותיו שרדו רק מפני שפורסמו בעיתונים ובכתבי עת בינלאומיים: נשיונל ג'אוגרפיק, רידרס דייג'סט, לונדון ניוז, סוכנות הידיעות אסושייטד פרס וארגונים נוספים שרכשו ממנו תמונות. עיקר יצירתו של ספייא היה בתיעוד היסטורי של הסכסוך היהודי-ערבי, לצד תיעוד של חיי היומיום.
Boys (שיר של ליזו)
הרכב וכתיבה
"Boys" זכה לשבחים וביקורות חיוביות מטעם מבקרי המוזיקה השונים; אחד מהם השווה אותו לשיר בעל אותו שם משנת 2017 של צ'ארלי XCX. במגזין טיים דירגו את "Boys" במקום ה-10 ברשימת "10 השירים הטובים ביותר בשנת 2018". השיר הפך לראשון של ליזו שנכנס למצעד מסחרי גדול, כאשר הגיע למקום ה-37 בוולוניה.
קומוטיני
היסטוריה
באמצע המאה ה-4 בנה במקום הקיסר הרומי תאודוסיוס הראשון מצודה כדי לחלוש על הדרך המובילה לעיר פיליפופוליס. בשלהי המאה ה-12 היישוב ננטש בשל קרבות בלתי פוסקים מול צבא האימפריה הבולגרית השנייה. באמצע המאה ה-14 מאוזכר היישוב בשם קומוטסינאס, בתעודות ביזנטיות מימי הקיסר יוחנן השישי בהקשר למלחמת האזרחים באימפריה. ב-1361 נכבש היישוב על ידי צבא האימפריה העות'מאנית ושמו שונה לגומולצ'ינה. ב-1912 במהלך מלחמת הבלקן הראשונה נכבשה העיר על ידי צבא ממלכת בולגריה. מספר חודשים מאוחר יותר לאחר פריצת מלחמת הבלקן השנייה נכבשה קומוטיני על ידי הצבא היווני והוחזרה לבולגרים מתוקף הסכם בוקרשט, אשר סיים את מלחמות הבלקן. לאחר תבוסת בולגריה במלחמת העולם הראשונה הועבר שטח תראקיה המערבית ובכלל זה העיר קומוטיני לידי היוונים מתוקף חוזה ניי.
גדעון סאנדבק
ביוגרפיה
נולד באודסטוגו בשוודיה, כבנם של אוטו יונאס מגנוסון, חקלאי אמיד, ואשתו כריסטינה קרולינה קלסדוטר. סאנדבק למד הנדסת מכונות בבית הספר הפוליטכני בבינגן בגרמניה וסיים את לימודיו בשנת 1903. בשנת 1905 היגר לארצות הברית, שם עבד בחברת "Westinghouse Electric" בפנסילבניה.
אלמר ודאס
ביוגרפיה
אלמר ודאס נולד במשפחה יהודית כבנם של הברוקר וילמוש וייס ושל אנטוניה דויטש. הוא סיים את לימודיו באוניברסיטה ההונגרית המלכותית בבודפשט (משנת 1951 שמה אוניברסיטת אטווש לוראנד). הוא היה מרצה ולאחר מכן מרצה בכיר במחלקה לגאולוגיה ופליאונטולוגיה. ודאס חקר כמה אזורי פחם בממלכת הונגריה, כולל את אגן דורוג. בחודשי מהפכת החרציות קרא לרפורמה במחקר ובחינוך המדעי. בתקופת הרפובליקה הסובייטית ההונגרית מונה לפרופסור לגאולוגיה ולאחר מכן לפליאונטולוגיה. היה חבר במנהלת האגודות המדעיות ומוזיאוני הטבע. לאחר נפילת הרפובליקה הסובייטית נאלץ לעזוב את האוניברסיטה. משנת 1920 היה הגאולוג של חברת "מכרות הפחם הכללי ההונגרי", שם הצליח לשרוד את השואה ומשם פרש לגמלאות בשנת 1945. בין השנים 1946–1965 הוא שוב הפך למרצה ומונה כפרופסור באוניברסיטה. בשנת הלימודים 1949/1948 היה סגן הדיקן של הפקולטה למדעי הרוח של אוניברסיטת פאזמאני פטר (שמו אז של אוניברסיטת אטווש לוראנד), הדיקן הראשון של הפקולטה למדעים והרקטור האחרון של אוניברסיטת פאזמני פטר (בשמה זה). באמצעות פעילותו בהנהגת האוניברסיטה, תמך ועזר בעקביות ברפורמות באוניברסיטה בשנים 1949 ו-1950, בשינוי הסוציאליסטי של האוניברסיטאות. הוא היה גם נשיא החברה הגאולוגית ההונגרית.
ג'יומטרי דש
מהלך המשחק
במהלך המשחק האייקון של השחקן נמצא באחד מהשבעה מצבי משחק השונים, כל אחד מהם מתנהג בצורה שונה עם כל לחיצה או החזקה. התנועה מסתבכת עוד יותר בגלל שערים (פורטלים) שמאפשרים לשחקן לשנות בין שבעה מצבי המשחק, להפוך את כוח המשיכה, לשנות את גודל האייקון שלו, לשקף את המסך, לשנות את המהירות שלו או לשגר את השחקן בין שני מקומות. בנוסך על כך, ניתן להשתמש ב-"פדים" ו-"אורבים" בכדי לגרום לאייקון לעשות קפיצות גדולות או לשנות את כוח המשיכה של האייקון.
איה מיאמה
קריירה
מיאמה נולדה בינואר 1985 במחוז צ'יבה שבצפון-מרכז האי הונשו. כבר בגיל 15 היא החלה את הקריירה המקצוענית שלה, כשחתמה בקבוצת ניפון בלזה מליגת העל היפנית, אך לא זכתה לשחק יותר מדי עקב לימודיה בתיכון. בשנת 2001 הוקמה קבוצת כדורגל חדשה במחוז אוקיאמה, ומיאמה הצטרפה אליה לאחר שקיבלה הזמנה אישית מהמאמן. שנתיים לאחר מכן היא ערכה את הופעת הבכורה שלה בנבחרת יפן, וב-9 ביוני 2003 כבשה את השער הראשון במדיה, בניצחון 0-15 על הפיליפינים.
ב-24 בנובמבר 2008, הצטרפה מיאמה לקבוצת לוס אנג'לס סול מהליגה האמריקאית החדשה, ה-WPS. בעונתה היחידה בקבוצה, היא סיימה כמלכת הבישולים של הליגה והובילה את הקבוצה לגמר הפלייאוף, שם הפסידה 1-0 לסקיי בלו. בנוסף, היא נכללה בהרכב הליגה למשחק האול-סטאר, שנערך מול אומאו השוודית. שנה לאחר מכן, נשארה מיאמה בליגה אך עברה לסנט לואיס אתלטיקה. במהלך העונה, התפרקה הקבוצה עקב קשיים כספיים, ומיאמה חתמה בקבוצת אחרת בליגה - אטלנטה ביט. היא נבחרת בשנית למשחק האול-סטאר, אל לא הצליחה להגיע עם הקבוצה לפלייאוף. לאחר עונה זו, היא חזרה לקבוצתה אוקיאמה מהליגה היפנית.
האטי מוראהן
קריירה
ב-26 בפברואר 2008 שיחקה בתפקיד ליבי במחזה רדיופוני "When Greed Becomes Fear" מאת ד. ג'. בריטון בתוכנית "מחזה של אחר הצהרים" ברדיו 4 של ה-BBC.
ביולי 2008 חזרה להופיע בתיאטרון הלאומי ושיחקה במחזה, עיבוד של קייטי מיטשל לרומן "אידיוט" מאת פיודור דוסטויבסקי, לצדו של בן וישו. בהמשך אותה שנה הופיעה בתפקיד מרי במחזה "The Family Reunion" מאת ת"ס אליוט בתיאטרון דונמאר ורהאוס. באפריל 2009 שיחקה בתפקיד קיי קונוויי בהפקה של רופרט גולד למחזה "Time and the Conways" מאת ג'. ב. פריסטלי באודיטוריום ליטלטון. באותה עונה שיחקה גם בתפקיד דון במחזה "Three More Sleepless Nights" מאת קריל צ'רצ'יל.
חיים אישיים
מוראהן מאורסת לשחקן והבמאי בלייק ריטסון אותו הכירה בקיימברידג'. היא עבדה על תסריטים לשלושה מסרטיו. כמו כן הייתה מעצבת תלבושות ושיחקה בסרטו "Good Boy" משנת 2008. ב-2016 נולדה בתם.
האוניות חזרו
"האוניות חזרו" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1975 חברת התקליטים הד ארצי, והוא נכלל כרצועה השלישית באלבומה ה-12 של הזמרת, תקליט מס' 20 במקצב ברזילאי ובשירים נבחרים.
צבי פלדמן
מאמצי החיפוש
מאז הכרזתו של פלדמן כנעדר עסקו צה"ל ובני משפחתו בניסיונות שונים להשגת מידע על גורלו. מנגד, על פי אגף המודיעין של צה"ל, מי שהחזיקו בנעדרים ובמידע על גורלם היו גורמים פלסטינים בסוריה, בהכוונת אש"ף ומנהיגו באותו עת, יאסר ערפאת, יחד עם סגנו לעניינים צבאים אבו ג'יהאד, שהוביל מאמץ הסתרה והונאה על מנת להקשות על צה"ל להשיג מידע על גורלו של פלדמן.
מנגיונדה
מנגיונדה (בקוריאנית: 만경대구역) הוא רובע של פיונגיאנג, בירת קוריאה הצפונית. בעבר זה היה כפר שסופח לעיר בספטמבר 1959. בשטח מוקף בגבעות, שהגבוהה מהן נקראת "גבעת מנגיודה" - "גבעת עשרת אלפים נופים". כפר זה היה מקום לידה של קים איל-סונג, מייסד המדינה.
קדימה, נשים
הפקה
העונה הראשונה של הסדרה שודרה החל מ-30 במאי 2013. העונה השנייה עלתה לשידור ב-21 בינואר 2015. ב-31 במרץ 2015 אישרו ב-BBC שהסדרה לא תחודש לעונה שלישית.
Perfect (שיר של ואן דיירקשן)
Perfect (בעברית: מושלם) הוא שיר של להקת הבנים האנגלית-אירית ואן דיירקשן. השיר יצא ב-16 באוקטובר 2015 כסינגל השני מאלבום האולפן החמישי של הלהקה, Made in the AM, השיר נכנס ישירות למקום הראשון במצעד האירי, והגיע לעשירייה הפותחת במספר מדינות, בהן בריטניה, ארצות הברית, צרפת, ניו זילנד ואוסטרליה. את השיר כתבו חברי הלהקה הארי סטיילס ולואי טומלינסון, יחד עם משתפי הפעולה הקבועים של הלהקה, ג'וליאן בונטה וג'ון ראיין, בין השאר.
בג"ץ בכרי נגד המועצה לביקורת סרטים
תיאור הסרט
בסוף אפריל 2002, כמה ימים לאחר מבצע "חומת מגן" ובעיצומה של האינתיפאדה השנייה, נכנס מוחמד בכרי, במאי, מפיק ושחקן ערבי-ישראלי עם צוות הסרטה לתוך מחנה הפליטים ג'נין צילם ותיעד את תגובותיהם של תושבי המחנה לאירועים אשר התרחשו בו במהלך הקרבות. מתיעוד התגובות הפיק בכרי במהלך 2003 סרט דוקומנטרי, שמומן על ידי הרשות הפלסטינית, והביא לכאורה עדויות על פשעי מלחמה שביצע צה"ל במהלך הלחימה. הסרט, נועד מלכתחילה להציג את השקפת העולם הערבית לגבי אירועי הלחימה, והבמאי לא התיימר להביא בסרטו את עמדת הצד הישראלי וליצור סרט אובייקטיבי או לחלופין להציג תמונה מאוזנת של האירועים.
הכרעת בית המשפט
השופט גרוניס הסכים עם קביעתן.
הנמקת בית המשפט להכרעה מפי השופטת פרוקצ'יה
השופטת פרוקצ'יה הסכימה עם עמדתה של דורנר לעניין עמדת הסילוף והרחיבה בדבריה בעניין מהו היחס האיזון הראוי בין הפגיעה בחופש הביטוי לבין הגנה על רגשות הציבור. לטעמה טענתה של המועצה המחייבת התייחסות היא, כי תוכני הסרט מהווים פגיעה קשה ברגשותיו הלאומיים של הציבור, במיוחד בקרב החיילים ומשפחות הלוחמים שנלחמו בג'נין והמשפחות השכולות. הציבור עלול לחשוב שצה"ל, המוסד הישראלי הזוכה לאמון הרב מאוד בקרב אזרחי מדינת ישראל, אכן מבצע את המעשים להם טוען בכרי. בשורה של פסקי דין נקבע כי המבחן הראוי לאיזון בין חופש הביטוי ורגשות הציבור הוא מבחן הוודאות הקרובה. באיזון בין ערך חופש הביטוי והיצירה לבין ערך ההגנה מפני פגיעה על רגשות הציבור, לחופש הביטוי יינתן מעמד בכורה גם מקום שחופש זה מנוצל לפגיעה ברגשות, ואפילו מדובר בפגיעה ממשית. רק במצבים חריגים וקיצוניים, שבהם הפגיעה היא מעבר לסף הסיבולת האנושית שראוי לשאתו במשטר דמוקרטי ושעלול להפר באופן ממשי את שלום הציבור ואת הסדר הציבורי, יהא מקום להגבלה מידתית של חופש הביטוי כגון מצבים של משבר או חירום לאומי. שימוש בסמכות המועצה לפסול חייבת להיות מבוססת על ההנחה כי פגיעה ברגשות הציבור ופגיעה בחופש הביטוי הם עקרונות יסוד בשיטה הדמוקרטית לפיכך, חופש הביטוי ייסוג רק כאשר הפגיעה היא קשה, רצינית וחמורה או גסה ועמוקה. יש להוכיח כי זו פגיעה קשה המזעזעת את אמות הספים של הסובלנות ההדדית, או קיימת סכנה מוחשית וקרובה להתערערות הסדר הציבורי, או להפרתו הממשית והקשה ולכן, באיזון הסופי שבין שני הערכים הזכות לחופש הביטוי והפגיעה ברגשות הציבור, גוברת הזכות לחופש הביטוי על הערך של פגיעה ברגשות הציבור.
המועצה לביקורת סרטים לא הצליחה להוכיח כי קיימת סכנה ממשית לפגיעה ברגשות הציבור, אף שמדובר בפגיעה ממשית ועמוקה אין היא מגעת כדי הסף הגבוה הנדרש לצורך הסגתו של חופש הביטוי מפניה. הפגיעה ברגשות הציבור הישראלי קשה אך לא בלתי נסבלת, טענות שקריות מקוממות הן מצב שכיח בעימות בין שני עמים והזמן בו אמור הסרט היה לצאת לאקרנים איננו זמן של מלחמה כוללת או משבר חירום לאומי.
ספסאן
ספסאן (ברוסית: ЭВС Сапсан, "ספסאן" בתרגום מילולי: "בז נודד"; המערכת מוכרת על ידי היצרן בשם Velaro RUS) הוא כינויה של מערכת רכבות מהירות מסדרת סימנס ולארו, שפותחה בגרמניה על ידי חברת סימנס עבור חברת הרכבות הלאומית של רוסיה, RZD (מסילות הברזל הרוסיות) ומופעלת על ידיה בקו סנקט פטרבורג – מוסקבה כשמשך הנסיעה מסנקט פטרבורג למוסקבה הוא 3 שעות ו-45 דקות.
היסטוריה
נסיעת הבכורה של הספסאן יצאה לדרך ב-30 ביולי 2009 ממוסקבה לסנקט פטרבורג כשקו סדיר נפתח ב-17 בדצמבר אותה שנה.
היריבות בין הבוסטון סלטיקס לבין הלוס אנג'לס לייקרס
2000–2007
הלייקרס חזרו לבלוט בתחילת שנות ה-2000. בהדרכתו של ג'קסון, ועם אוניל ובראיינט מובילים, הלייקרס זכו בשלוש אליפויות רצופות בשנת 2000, 2001, ו-2002. הזכייה של הלייקרס בשנת 2000 הייתה נגד אינדיאנה פייסרס שאותם אימן אגדת הסלטיקס בירד. את הכינוי של פול פירס, "האמת", העניק לו שאקיל אוניל לאחר ניצחון 107–112 של הלייקרס על הסלטיקס ב-13 במרץ, בו פירס קלע 42 נקודות ב-13 מ-19 מהשדה. אוניל משך עיתונאי מבוסטון והחווה בידו לעבר הפנקס שלו. "תוריד את זה", אמר אוניל. "שמי שאקיל אוניל ופול פירס הוא האמת. צטט אותי על זה ואל תוציא כלום. ידעתי שהוא יכול לשחק, אבל לא ידעתי שהוא יכול לשחק ככה. פול פירס הוא האמת." בשנת 2002, הסלטיקס, עם פירס ואנטואן ווקר, עשו ריצה מרשימה לגמר ושתי הקבוצות כמעט פגשו זו את זו. עם זאת, הסלטיקס הודחו בסופו של דבר בשישה משחקים מול ניו ג'רזי נטס בגמר המזרח באותה שנה.
אחים לנשק (תנועת מחאה)
פעולות מחאה ושיבוש
פעילי הארגון מקיימים מוקדי הפגנה, חלקם קבועים, מול בתיהם של שרים וחברי כנסת מרכזיים בממשלה. בין אלה: שר הביטחון יואב גלנט, שר החקלאות אבי דיכטר, שר המשפטים יריב לוין, שר הכלכלה והתעשייה ניר ברקת, חבר הכנסת ויו"ר הועדה לביטחון לאומי צביקה פוגל ושר העלייה והקליטה אופיר סופר. כמו כן הם לוקחים חלק בהפגנות מרכזיות ברחבי הארץ, כולל חיזוק נקודות מחאה בהן חוו המפגינים אלימות מצד תומכי החקיקה. בנוסף בוצעו פעולות מחאה ושיבוש מגוונות, שחלקן מפורטות להלן:
הפסקת התנדבות למילואים
ב-22 ביולי במסגרת צעדת המחאה ההמונית לירושלים הציבו פעילים של הארגון בנקודת העצירה עצומה המזמינה לחתום על "הצהרת הפסקת התנדבות" למילואים. העצומה נוסחה כמכתב אישי "אינני מוכן לשרת ממשלה שאינה מכבדת את ערכיה של ישראל כמדינה דמוקרטית ופועלת בניגוד לעקרונות רוח צה"ל. הצהרה זו נכתבה בכאב גדול, ומתוך חובתי המוסרית והמצפונית. אמשיך להילחם בדרכים אזרחיות לגיטימיות כדי לשמור על ישראל דמוקרטית, חופשית ושוויונית. צבא-עם קיים רק בדמוקרטיה". באותו ערב קיים הארגון מסיבת עיתונאים עם נציגי עשרות יחידות והודיע כי 10,000 איש יפסיקו התנדבותם למילואים אם החקיקה תתקדם.
ביקורת על הארגון
ב-18 ביולי תקף הרמטכ"ל רא"ל הרצי הלוי את הארגון ואמר כי "כל מי שקורא לאי התייצבות בימים אלה, פוגע בצה"ל, פוגע גם בביטחון המדינה". "אחים לנשק" פרסמו את התגובה הבאה: ״הרמטכ״ל יורה את חציו בכיוון הלא נכון. האחראים האמיתיים לסכנת האי התנדבות יושבים במשרדי הממשלה ומסדרונות הכנסת, קורעים את העם, מפרקים את הצבא ומסכנים את ביטחון ישראל. הפטריוטים הישראלים נמצאים היום ברחובות ומגינים על ישראל כיהודית ודמוקרטית, כי צבא עם יש רק בדמוקרטיה״.
בג"ץ עדאלה נגד עיריית תל אביב-יפו
פסק הדין
הייחוד של השפה הערבית הוא כפול: ראשית הערבית היא שפתו של המיעוט הגדול בישראל, החי בישראל מימים ימימה, שפה הקשורה למאפיינים חברתיים, היסטוריים ודתיים של קבוצת המיעוט הערבית בישראל, אשר מבקשים לחיות בישראל כאזרחים נאמנים ושווי זכויות תוך כיבוד לשונם ותרבותם, הרצון להבטיח דו קיום מצדיק הכרה בשפה הערבית בשילוט העירוני. שנית הערבית הנה שפה רשמית בישראל, רבות הן השפות שהישראלים דוברים, אך רק הערבית לצד העברית היא השפה הרשמית במדינת ישראל.
יצחק שוורזנץ
קורות חיים
במקביל היה שוורזנץ פעיל בעליית הנוער ובתנועת הצופים היהודית מכבי הצעיר. בשנה זו התמנה לתפקיד מנהל בית הספר של עליית הנוער ששכן ברחוב קורינר 74 בברלין (Choriner Strasse 74).
ב-23 בפברואר 1944 הצליח שוורזנץ לברוח לשווייץ בעידודם ובעזרתם של לואיזה מאייר (Luise Meier), לימים חסידת אומות העולם, והחייל הגרמני הרברט שטרונק (Herbert Strunck), ב"מסלול הבריחה של זינגן" (Singener Fluchtrout). שני מציליהם נענשו לאחר מכן קשות. שטרונק נדון למוות והוצא להורג. מאייר נעצרה וניצלה עם השחרור בידי הצבא האמריקאי. בשווייץ נעצר שוורזנץ בחשד לריגול. פעילים יהודים הצליחו להביא לשחרורו. הוא נשלח למחנה פליטים ליד ציריך. הוא החל לתמוך במחתרת היהודית בגרמניה. בתמיכת נתן שוואלב החל שוורזנץ ללמוד בציריך היסטוריה, גאוגרפיה ופדגוגיה, וכך יצא ממחנה הפליטים. ב-1946 החל לטפל ביתומי השואה. ב-1949 סיים את לימודיו והחל להיות מורה בקהילה היהודית בציריך. במהלך לימודיו הקים את תנועת הנוער של הצופים היהודים של שווייץ.
בשנת 1954 עלה שוורזנץ לישראל עם אדית וולף. הוא החל לעבוד בתנועת הצופים ופעל כמורה בקהילת דוברי הגרמנית והיקים בחיפה. הוא לימד נוער יהודי וערבי, וביתו הפך לנקודת מפגש עבור בני נוער ממוצאים, דתות וזרמים תרבותיים ודתיים מגוונים. בשנות ה-70 היה בקשר עם צופים גרמנים שביקרו בישראל. בשנת 1979 ביקר בברלין בהזמנתה של עיריית ברלין, והרצה בבתי ספר בעיר. הוא המשיך והגיע שוב ושוב לגרמניה, הרצה בבתי ספר וטיפח עמם קשרי תרבות. משנת 1991 שב שוורזנץ לגור בברלין.
רפואה בחלל
טיפול רפואי לאחר שהות בחלל
רוב האסטרונאוטים מאושפזים בבית החולים למשך חצי שנה-שנה וחצי, שבמהלכן הם צריכים לחזור להתרגל להשפעת כוח הכבידה על גופם. רוב האסטרונאוטים גובהים כ-5 ס"מ בחלל וכאשר הם חוזרים לכדור הארץ גובהם המקורי לאט לאט חוזר.
גיא גת
קריירה
גת גדל במחלקת הנוער של הפועל פתח תקווה. ב-1 ביולי 1989 ערך את הופעת הבכורה שלו בקבוצה בניצחון 3–2 נגד בית"ר תל אביב במסגרת גביע האינטרטוטו. ב-11 בנובמבר ערך את הופעת הבכורה שלו בליגה בניצחון 2–1 נגד מכבי חיפה. ב-27 באפריל 1991 הבקיעת את שער הבכורה שלו בקבוצה בניצחון 4–0 נגד מכבי נתניה. בגמר גביע המדינה בכדורגל 1991 הורחק בדקה השנייה לאחר שתיקל את אייל ברקוביץ' אולם לדעת רבים התיקול לא הצדיק את ההרחקה ואף גרם כמעט לפיצוץ המשחק. שנה לאחר מכן, זכה עם הקבוצה בגביע אחרי ניצחון על מכבי תל אביב. זמן קצר לאחר הזכייה, גת נפצע ונעדר מספר חודשים.
פלג תמיר
בתעשייה הישראלית
בשנים 1982–1984 כיהן כיושב ראש המועצה הציבורית והוועד המנהל של התזמורת הקאמרית הישראלית. היה גם חבר הנהלת העמותות מוזיאון האצ"ל וברית חיילי האצ"ל.
תמיר היה ידיד של עזר ויצמן מימי שירותם המשותף בחיל האוויר ועמו היה חבר בקבוצת יוסף קרמרמן בתנועת החרות. היה חבר הנהלת תנועת החרות, אך הפסיק להיות פעיל כאשר ויצמן פרש מהנהגת התנועה בשנת 1972.
קרב אקטיום
חלוקת הכוחות והמפקדים לקרב
אוקטאוויאנוס:
שייטת עורפית: השייטת המצרית תחת פיקודה של קלאופטרה.
מהלך הקרב
הקרב עצמו התחיל כאשר אנטוניוס חתר למגע עם ספינותיו הכבדות והגדולות יותר למול מרכז הקו של אוקטוויאנוס. השייטת של אגריפה הוצבה מול פובליקולה ואנטוניוס בקרב על ניסיון איגוף מצפון. אגריפה לקח את היוזמה בניסיון האיגוף ובתגובה האריך אנטוניוס את הקו שלו. ניסיון האיגוף הצפוני של אגריפה, מעבר לקו המוארך של אנטוניוס, הביא ליצירת פרצה בין השייטת הצפונית והשייטת המרכזית של אוקטוויאנוס. בפקודת קלאופטרה, פרצה השייטת המצרית את הקווים של אוקטוויאנוס ועליה קלאופטרה והאוצר התלמי. אנטוניוס הצטרף אליה והשניים נסוגו משדה הקרב. המהלך השאיר את קאנידיוס, מפקד הכוחות היבשתיים ללא פקודות ברורות לסגת לטריטוריות ידידותיות יותר, והלה נשאר במקומו. הצי של אנטוניוס המשיך בלחימה עזה כל אותו אחר הצהריים ועד הלילה, למרות היעדרו של המפקד העליון הלחימה ריתקה את כוחותיו של אוקטוויאנוס ללא יכולת (או רצון) לרדוף אחר השייטת המצרית שאיבדה מספר מועט של ספינות, הגיעה לים הפתוח והניפה מפרשים לטובת נסיגה מלאה. כתוצאה מכך הצליחו אנטוניוס וקלאופטרה להימלט מזירת הקרב, אך הלחימה עצמה נמשכה עוד מספר שעות.
קהילת יהודי ריבנישקי
הקהילה היהודית בריבנישקי במחצית המאה התשע-עשרה
במהלך המאה ה-19, ולפחות עד שנות ה-20 של המאה ה-20, נחשבה ריבנישקי לעיירה נידחת שרק לעיתים רחוקות היה אורח מבחוץ נקלע אליה. לכל משפחה היה בית עץ משלה ולידו חלקת אדמה, שעליה הייתה המשפחה מגדלת ירקות ותבואה (בשרטוט המתאר חלקה כזו, מסומנים גן-ירק, גן פרחים, שדה תבואה ו"אחו"). רוב היהודים התפרנסו כאמור ממסחר זעיר (בתוצרת שגידלו בשדותיהם), ובכל יום א' היו יוצאים בעגלה וסוס לכפרים בסביבה, ושבים לעיירה בצהרי יום ו'.
חוקה לא פורמלית
ישראל
הכרזת העצמאות הישראלית קבעה כי עד 1 באוקטובר 1948 תכונן חוקה. בהחלטת הררי מ-13.6.1950, הוחלט בכנסת כי לעת עתה יוכנו חוקי יסוד שבבוא העת יאוגדו לחוקה. כיום ישנם כמה חוקי יסוד, שרבים מהם חסרים מאפיין בסיסי של חוקה - נוקשות המתבטאת במגבלות על שינויים. נוכח זאת ניתן לשנותם כמו חקיקה רגילה, ואכן בחלק מחוקי היסוד יש שינויים לעיתים קרובות לפי צרכים קואליציוניים. חלק מחוקי היסוד מפורטים מאוד, שלא כמקובל בחוקות.
הקונצרט (סרט)
תקציר העלילה
פיליפוב רק דורש, כתנאי להופעה בפריז, שהסולנית בקונצרט תהא הכנרית הצעירה אן מארי ז'אקה, שבמהלך הסרט יתברר הקשר בינה לבין פיליפוב. התעקשותו של פיליפוב לנגן את הקונצרט עם הנגנית נובעת מכך שאן-מארי היא בתה של הסולנית היהודיה שניגנה עם פיליפוב בקונצרט המקורי.
לונדון (אלבום)
רקע
ב-1995 הוציאה אלברשטיין אלבום הופעה שגם הוא נקרא "לונדון" (ובשמו המלא "חוה אלברשטיין בהופעה חיה - מבחר שירים מתוך המופע לונדון"). האלבום הוא הקלטה חיה של המופע שנערך אחרי צאת האלבום "לונדון", ובו בין השאר השירים "פירות הקיץ ופירות הסתיו", "חד גדיא" ו"יש סיפור חדש בעיר". ההקלטה נערכה בידי גלי צהל בתיאטרון הקאמרי של תל אביב.
אשר זליג ארליך
תחילת פעילותו הציונית ברוסיה
על אף היותו שייך לזרם החרדי הצטרף ארליך לתנועת חיבת ציון וב-1897 נסע לאודיסה על מנת להרחיב את השכלתו הכללית ואת ידיעותיו בחינוך. בתקופה זו התמסר לפעילות ציונית וב-1898 אף מונה למזכיר ההסתדרות הציונית באוקראינה (בראשותו של זאב טיומקין). ב-1899 יצג ארליך תנועה זו בקונגרס הציוני השלישי שנערך בבזל ואף זכה ללחוץ שם את ידו תיאודור הרצל.
כלבם של בני בסקרוויל (סרט, 1929)
ב-2009 התגלתה קלטת עם הסרט (וסרטים נוספים מתקופת הסרט האילם) במרתף של כנסייה בסוסנוביץ שבפולין. ב-2019 הוציאה חברת Flicker Alley את הסרט, ששוחזר באופן דיגיטלי, על גבי DVD ו-Blu-ray, יחד עם גרסה משנת 1914.
מכתש המטאור
מכתש המטאור ממוקם כ-69 ק"מ מזרחית לפלגסטף, סמוך לווינסלו בצפון מדבר אריזונה. האתר היה ידוע בעבר כמכתש קניון דיאבלו ושברים של המטאוריט נקראים באופן רשמי מטאוריט קניון דיאבלו. למרות חשיבותו כאתר גאולוגי, המכתש אינו מוגן כמונומנט לאומי. הוא הוכרז כאתר טבע לאומי בנובמבר 1967.
בי פריסטלי
What Culture Pro Wrestling / Defiant Wrestling (2016–2019)
פריסטלי רשמה את קרב הבכורה שלה בארגון ההיאבקות WCPW ב-27 ביולי 2016, ובו היא הפסידה לניקסון ניוול. עם זאת, היא הצליחה לגבור עליה בקרב החוזר ביניהן לילה לאחר מכן. ב-24 באוגוסט, השתיים נפגשו פעם נוספת, הפעם במסגרת קרב מי שעומדת אחרונה אשר קבע את אלופת הנשים הראשונה בתולדות WCPW, שבו ניוול יצאה עם ידה על העליונה. פריסטלי כשלה בניסיונה לזכות בתואר מידי ניוול ב-1 בדצמבר, כשהפעם היא הפסידה כתוצאה מפסילה. לאחר הקרב, פריסטלי תקפה את ניוול וגנבה ממנה את התואר והכתירה את עצמה כ"אלופת הנשים האמיתית". היא הפסידה את אליפות הנשים הגנובה לניוול שביצעה את חזרתה לארגון בפברואר 2017. לעומת זאת, פריסטלי זכתה באליפות הנשים של WCPW, הפעם באופן חוקי, כאשר היא ניצחה את ניוול בקרב ללא פסילות. ב-16 ביוני, פריסטלי הוחלפה על ידי וייפר, זאת לאחר שהיא לא הייתה כשירה להתחרות. בקרב ביניהן, היא איבדה את התואר, כשקיי לי ריי הצמידה את וייפר לניצחון. בעקבות זאת, פריסטלי פתחה בפיוד עם וייפר, כשב-3 באוקטובר היא גברה על וייפר בקרב אשר סיים את הפיוד בין השתיים. ב-17 ביוני 2018, פריסטלי ניצחה את מילי מקנזי ושמרה על אליפות הנשים של Defiant. ב-3 בדצמבר, היא הפסידה את התואר לקאנג'י בקרב גונטלט אשר כלל בנוסף את קיי לי ריי, לנה אוסטין, ליטל מיס רוקסי ומילי מקנזי.
World Wonder Ring Stardom (2017–היום)
ב-4 במאי 2019, פריסטלי גברה על קגטסו וזכתה באליפות סטארדום. בינואר 2020, פריסטלי הצטוותה לשורות חברת קבוצת אודו טאי, ג'יימי הייטר, וביחד הן זכו באליפות אלילות סטארדום, והפכו למתאבקות הזרות הראשונות אשר זוכות בתואר זה. לאחר מכן, היא הצטרפה לקבוצת אודו טאי לאחר שבגדה בחברת קבוצת Queen's Quest, מומו וואטאנבי.
2Pacalypse Now
שירי האלבום
את כל שירי האלבום כתב טופאק בעצמו
ויליאם מדיל
מותו
ויליאם מדיל נפטר בלנקסטר שבאוהיו ב-2 בספטמבר 1865. הוא נטמן בבית הקברות אלמווד שבעיר. מדיל מעולם לא נשא אישה ואחיינו ירש את רכושו.
אלה-ריי סמית'
קריירה
בשנת 2019 היא גילמה את אחד מאנשי הצוות של מאדאם מ' בסרט "מהיר ועצבני: הובס ושואו". כמו כן, בשנת 2020 שיחקה בתפקיד דייזי הוי במיני-סדרה של נטפליקס, "אדם זר".
פסח שוורצמן
פסח שוורצמן (נולד ב-30 בספטמבר 1954) הוא רופא מומחה ברפואת משפחה, רפואת שכוך כאב ורפואה פליאטיבית, פרופסור מן המניין באוניברסיטת בן-גוריון, יו"ר בית אידי מעגן לתמיכה בחולי סרטן ובני משפחתם וזוכה פרס מפעל חיים מטעם איגוד רופאי המשפחה ופרסי מצוינות מטעם איגוד הכאב והאיגוד הפליאטיבי.
ביוגרפיה
מתגורר בתל אביב, נשוי לבטי, אב לחמישה ילדים (יניב שוורצמן הוא בנו).
הקונצרט (ורמיר)
תיאור היצירה
ביצירה מתוארת שלוש דמויות הלבושות בלבוש פלמי האופייני לתקופת יצירתה. אישה אחת מנגנת בצ'מבלו, השנייה שרה, ודמות שלישית - דמות גבר, יושבת בגבה לצופה, וככל הנראה מאזינה לשירה ולמוזיקה (או, לפי סברה אחרת, מדובר במורה למוזיקה). ברקע מצוירות שתי יצירות אמנות התלויות בחדר.
אוקיאן
הלוויינים פותחו ב"משרד התכנון יוז'ני" בראשות מיכאיל יאנגל. מטרת הלוויין הייתה לספק מידע לחיזוי מזג אוויר, בחירת נתיב אופטימלי לאוניות הצי הסוחר, בדיקת מצב האוקיינוסים ומידע בנושאים סמוכים.
הלוויינים הראשונים פותחו על בסיס לווייני צלינה שפותחו באותו משרד.
הלוויין אחרון בסדרה שוגר בשנת 1999 בשם "Okean-O 1". הוא שוגר מקוסמודרום בייקונור בעזרת משגר מדגם זניט 3 שנבנה באוקראינה. הוא פעל כשנתיים.
זונדרקומנדו (אס אס)
זונדרקומנדו R
אחת מהיחידות של משרד רווחה ראשי לגרמנים אתניים (VoMi), זונדרקומנדו R, מחליפתה של האיינזצגרופה D באזור טרנסניסטריה, בפיקודו של הורסט הופמייר (Horst Hoffmeyer), ביצעה מעשי טבח רבים של יהודים במחצית הראשונה של 1942. הקורבנות היו מגורשים משטח רומניה, המרשל יון אנטונסקו שאף "לנקות" את העם הרומני מיהודים. הטכניקה המועדפת עליו הייתה לגרש אותם לטריטוריה בשליטת גרמניה והשארת האחריות להשמדתם ליחידות האס אס / משטרה. רבים מיהודים אלו הועברו הלוך ושוב במשך שבועות לפני שתמהיל של יחידות זונדרקומנדו R ומיליצית Selbstschutz של גרמנים אתנים רצחו אותם.
האורטוריה של סן מיקלה
שינויים במהלך השנים
הידיעות הראשונות על שימור ציורי הקיר המעוטרים בבניין מגיעות רק בשנת 1792 כאשר הוחלט לכסות את העבודות. ציורי הפרסקו השתמרו במקומם רק הודות לפעולתו של האציל טומאסו סוראנצו. בשנת 1808 הורד מעמד המבנה שנבנה על ידי משפחת דה בובי לאורטוריה וזה גרם להידרדרותו עד שנסגר סופית לציבור בשנת 1815. לקראת הפתיחה המחודשת לפולחן, בשנת 1871 הבניין עבר שיקום מלא עם מספר שינויים אדריכליים. חלק מהספינה הראשית של הכנסייה נהרס ליצירת אפסיס קטן וגינה, הכניסה לקפלה נפתחה והתקרה הורמה ועברה שינויים.
ציורי הפרסקו
הסביבה שבה פעל יאקופו דה ורונה, הושפעה ממחקריו של ג'וטו די בונדונה, כמעט מאה שנה קודם לכן, שהשפיעו באופן משמעותי על האמנות הציורית של המאה הארבע עשרה. ניתן למקם את יאקופו דה ורונה כחלק מקבוצת הציירים שציירו בסגנון נאו-ג'וטו.
די ריס
תחילת דרכה
ריס נולדה ב-1977, בנאשוויל, טנסי. אחרי לימודי בית הספר, היא למדע לתואר ראשון באוניברסיטת פלורידה A&M. אחרי שסיימה תוארת במנהל עסקים, ריס החזיקה בשורת משרות, כולל כנציגת מכירות למגני תחתונים, ובשיווק וכמנהלת מותג. בזמן שעבדה בחברת ד"ר שול, ריס עבדה בסט של פרסומת לטלוויזיה, והבינה שהיא אוהבת את תהלים יצירת התוכן הקולנועי. זה הוביל אותה להמשיך בלימודי קולנוע. היא למדה לתואר השני שלה בניו-יורק, בקולג' לאומנויות. ספייק לי היה הפרופסור והמורה הרוחני שלה. ריס עבדה בסרטיו של ספייק לי, "האיש שבפנים" (2006), ו-When the Levees Broke (2006). במהלך תקופה זו, היא עבדה על תסריט למה שהפך מאוחר יותר לסרט העלילתי Pariah. הסרט היה מבוסס על עבודת התזה שלה, סרט קצר המבוסס על האקט הראשון של התסריט של Pariah. ב-2007, הסרט הקצר הוקרן ביותר מ-40 פסטיבלים ברחבי העולם, וזכה בשבחים רבים, כולל בפרס הקהל בפסטיבל הסרטים בלוס אנג'לס.
קריירה
ב-2015, סרטה של ריס "סיפורה של בסי סמית" שודר ב־HBO, בכיכובה של קווין לטיפה בתפקיד הזמרת האיקונית בסי סמית. הסרט זכה לשבחי המבקרים.
הסרט גם זכה בארבעה פרסי אמי לבידור בפריים טיים, כולל הפרס לסרט הטלוויזיה הטוב ביותר. ריס הייתה מועמדת לפרס לבימוי הטוב ביותר במיני-סדרה, סרט או ספיישל דרמה, וכל לפרס התסריט הטוב ביותר במיני-סדרה, סרט או ספיישל דרמה.
סזארו
קסטניולי הוא מתאבק בעל קריירת זוגות עתירה בתארים, כשהוא החזיק פעמיים באליפות הזוגות של ROH ביחד עם כריס הירו, כשהשניים נודעו בשם The Kings of Wrestling (כשתקופת הכהונה השנייה שלהם בעלת 364 ימים כאלופי הזוגות היא הארוכה ביותר בתולדות הארגון). ב-WWE, הוא שש פעמים אלוף הזוגות, כשפעם אחת החזיק באליפות הזוגות של סמאקדאון עם שיימוס, בנוסף לחמש זכיות באליפות הזוגות של ה-WWE/Raw, הראשונה עם טייסון קיד וארבע האחרות עם שיימוס.
דבורה טייטלבאום
דבורה טייטלבאום (1941–2008) הייתה ביוכימאית ישראלית, שותפה לפיתוח התרופה קופקסון לטרשת נפוצה.
קורות חייה
נפטרה מסרטן ב-2008. לאחר מותה הקימו ילדיה, לזכרה ולזכר אביהם, קרן מחקרים במכון ויצמן, התומכת בשיתופי פעולה בין המכון לבתי חולים.
פראן טורס
ולנסיה
ב-30 בנובמבר 2017 ערך את הופעת הבכורה שלו במדי ולנסיה כשנכנס כמחליף בניצחון 1–4 על ריאל סרגוסה במסגרת הגביע הספרדי. ב-16 בדצמבר ערך את הופעת הבכורה שלו בלה ליגה, כשנכנס כמחליף במשחק מול אייבר, בכך הפך לשחקן הראשון שנולד בשנות ה-2000 שמשחק בליגה הספרדית. באותה עונה ערך 16 הופעות במדי ולנסיה. בעונת 2018/2019 קיבל מספר רב יותר של הזדמנויות תחת המאמן מרסליניו, ושותף במדי הקבוצה גם בליגת האלופות.
בעונת 2019/2020 הפך לשחקן הרכב קבוע בוולנסיה, כשבאותה עונה הוא כבש שישה שערים, ארבעה מתוכם בליגה ושני שערים בליגת האלופות. עם זאת, ולנסיה הייתה בעונה לא פשוטה במהלכה פוטרו שני מאמנים, מרסליניו ואלברט סלאדס, והיא סיימה במקום התשיעי בליגה.
עונת 1984/1985 בסרייה א'
עונת 1984/1985 בסרייה א' הייתה העונה ה-83 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-16 בספטמבר 1984 והסתיימו ב-19 במאי 1985.
פראן טורס
ברצלונה
ב-28 בדצמבר 2021 חתם בברצלונה מהלה ליגה על חוזה עד שנת 2027. סכום ההעברה הוא 55 מיליון אירו ועוד בונוסים עתידיים בסכום עשרה מיליון אירו. סעיף השחרור שלו בקבוצה עומד על מיליארד אירו.
ג'ידא רינאוי זועבי
כחברת כנסת
בפברואר 2021, לקראת הבחירות לכנסת העשרים וארבע, שובצה על ידי מפלגת מרצ במקום הרביעי במשבצת המועמד הערבי. במהלך מערכת הבחירות עוררה סערה כשאמרה בראיון לאתר כל אל-ערב שתימנע בהצבעה על חוק לאיסור טיפולי המרה, בסתירה לקו הפרו-להט"בי המזוהה עם מרצ, ועל אף שהצעת החוק הועלתה על ידי יו"ר המפלגה ניצן הורוביץ. ב-6 באפריל 2021 נכנסה רינאוי כחברה בכנסת ה-24. שימשה מטעם מרצ כסגנית יו"ר הכנסת וחברה בוועדת הכספים ובוועדה המיוחדת לענייני החברה הערבית.
אלון קדם
עבודותיו
עבודותיו של קדם עוסקות במגוון נושאים, כמו גבולות המחשבה הפילוסופית ושאלות של זהות תרבותית. סוגיה מרכזית ביצירתו היא הרעיון של אי-סדר תרבותי וחלק גדול מיצירתו מתבסס על עיסוק בזהותו של קדם כאמן ישראלי.
מפעיל (בקרה)
מפעיל פניאומטי
מפעילים פניאומטיים (המופעלים בלחץ אוויר) מאפשרים להפיק כוחות ניכרים משינויי לחץ קטנים יחסית. אנרגיה פניאומטית היא שימושית עבור בקרת מנועים כיוון שניתן להפעיל אותה במהירות בהתנעה ובעצירה, וכיוון שאין צורך לאחסן את מקור הכוח ברזרבה לפעולה. בנוסף, מפעילים פנאומטיים זולים יותר, ולעיתים חזקים יותר ממפעילים אחרים. לחץ אוויר משמש לעיתים קרובות יחד עם שסתומים להזזת דיאפרגמות כדי להשפיע על זרימת האוויר דרך השסתום.
חרמשון אמריקאי
תת-מינים
תוארו שני תת-מינים מובחנים:
ספירלה לוגריתמית
הגדרה
לספירלה הזאת יש את התכונה שהזווית \phi בין המשיק לספירלה בנקודה (r, \theta) לקו הרדיאלי המחבר בין הראשית לנקודה היא קבועה. תכונה זאת ניתנת לביטוי כך:
תכונות
ספירלת הזהב היא ספירלה לוגריתמית שגדלה החוצה בפקטור גידול ששווה ליחס הזהב בעברו כל סיבוב של 90 מעלות (זווית גידול של בערך 17.03239 מעלות). ניתן לקרב אותה על ידי "ספירלת פיבונאצ'י", שמורכבת מסדרה של רבעי מעגלים עם רדיוסים היחסיים למספרי פיבונאצ'י.
חלימה עדן
חלימה עדן (באנגלית: Halima Aden; נולדה ב-19 בספטמבר 1997) היא דוגמנית אופנה סומלית-אמריקאית. עדן התפרסמה כאשר הייתה לאישה הראשונה שלבשה חג'אב בתחרות מיס מינסוטה ארצות הברית, בה היא הגיעה לחצי הגמר. כן בעקבות השתתפותה בתחרות הוחתמה עדן על חוזה בחברת IMG Models.
Same Ol' Story
רקע וכתיבה
השיר נכתב והופק על ידי סינדי לאופר, ביחד עם ריצ'רד מורל. השיר היה לשירה הראשון של לאופר מאז שנת 1983, שהצליח לכבוש את פסגת מצעד שירי הדאנס קלאב. אותו השיר שכבש את פסגת המצעד היה להיטה "Girl Just Wanna Have Fun".
הצלחה
השיר זכה להצלחה במצעדי הבילבורד השונים, אך מכירותיו בארצות הברות מסתכמות ב-5,000 עותקים בלבד.
אבי בניון
ביוגרפיה
בסוף שנת 2004, יצא אבי יחד עם עמיר לסיבוב הופעות אקוסטי, בו ביצע לראשונה שני להיטים מתוך אלבום הבכורה שלו, לבדו על הבמה. בנוסף לקח חלק מרכזי במופע כזמר נוסף וכנגן.
חיים יוסף יפה
ביוגרפיה
ב-1887 התלקחו ויכוחים פנימיים בקרב חובבי ציון באימפריה הרוסית, בין המנהיגות החילונית-משכילית למנהיגות החרדית-רבנית. בועידת דרוסקניק התקבלו החלטות שפישרו בין הזרמים והתוו את המשך הפעילות. בין השאר הוחלט על מינוי שישה "גבאים יועצים", שלושה מהם רבנים ושלושה משכילים. תחת השגחת הגבאים היועצים הרבנים, הוחלט לשלוח מגידים להפיץ את בשורת חובבי ציון ולגייס כספים למטרותיה. חיים יוסף יפה שהיה ידוע בדרשותיו המלהיבות, נבחר לשליחות באזורי ליטא, זאמוט וקורלנד בהנחיית חובבי ציון בליבוי. במהלך שליחותו בעיר טלז, רב העיר וראש ישיבת טלז, אליעזר גורדון, שהתנגד לתנועת חובבי ציון, הורה להכותו. יפה הצליח להשיג מכתבי תמיכה ולגרום לרב גורדון לחזור בו חלקית מהתנגדותו. יפה הצליח לגייס כספים בטלז, וכן גייס כספים בהמשך שליחותו בפלונגיאן ובסלנט וייסד אגודות של חובבי ציון בערים אלו. ב-1888 הצליח במשימתו גם ברעזיצא.
בריטיש אירוספייס
הפרטה
בשנת 1988, בריטיש אירוספייס רכשה את קבוצת רובר, יצרנית הרכב, שהייתה אז חברה ממשלתית שהוחלט להפריט גם אותה. בשנת 1994, קבוצת רובר נמכרה לחברת BMW.
בשנות ה-90
בתחילת שנות ה-90 הפכה החברה ליצרנית הנשק הגדולה באירופה.
עלי קאסם עבד אל קאדר
שירותו כמודיע בש"י
הקשרים הטובים עם היהודים הביאו לגיוסו של קאסם כמודיע בש"י, שירות המודיעין של ארגון "ההגנה" שעל בסיסו קמו שירותי הביטחון והמודיעין של מדינת ישראל. מפעיליו היו יוסף ויץ מהקק"ל, גד מכנס הנתנייתי, ואנשי ש"י בנימין גיבלי (שהיה קצין ש"י בשרון בשנות ה-40), דוד קרון ומשה הוכמן. עלי קאסם קיבל מהוכמן, מפעילו הישיר, סכומי עתק תמורת שירותיו. הקק"ל שילמה לו מאה לא"י לחודש, נוסף על הטבות חומריות מפליגות. עם פרוץ מלחמת העצמאות הופקד הוכמן על שמירת ביטחונו האישי של קאסם מפני מתנקשים ערבים משום שנחשב על ידי הלאומנים הערביים כבוגד. ביוני 1948 פונה קאסם לפנסיון סגור בכפר שמריהו, וכעבור זמן קצר הועבר לבית ברחוב יהודה הימית ביפו. בחסות קציני הממשל הצבאי הסתובב בחופשיות ביפו, בתל אביב ואף יצא לסיורים בארץ. בסיורים הללו נחשד כי קאסם אסף מידע והעבירו לידי הכוחות הערביים במטרה לטהר את שמו. בשל החשד בבגידה נעצר קאסם במתחם הסגור של ערביי יפו בשכונת עג'מי. ב-16 בנובמבר 1948 נמצאה גופתו נקובת הכדורים בנחל כלח שביערות הכרמל, בצד הכביש לבית אורן. דוד בן-גוריון מינה ועדת חקירה בראשותו של יעקב שמשון שפירא, שגילתה כי איסר בארי, ראש הש"י בימי קום המדינה וראש מחלקת המודיעין הראשון בצה"ל בדרגת סגן-אלוף, נתן הוראה לקצין המודיעין דוד קרון לחסל את קאסם, והלה חוסל עוד באותו יום. בארי טען להגנתו כי הורה על חיסולו של קאסם משום שהיה חשש רב כי יברח מישראל לאחת ממדינות ערב וימסור מידע ביטחוני לאויב עבור תשלום, והוא, כראש הש"י היה מחויב למנוע זאת. כמו כן, לא היה חוק שאוסר הריגה מסוג זה, וכי עונשי מוות היו מקובלים בקהיליית המודיעין באותה תקופה. בארי הורשע בחריגה מסמכות ונגזרה עליו פרישה מתפקידו ללא הורדה בדרגה.
בדחן (סיפור קצר)
עלילה
מולטיוואק עונה כי ההומור הוא בעצם כלי מחקר פסיכולוגי שנכפה על  בני האדם על ידי חוצנים במטרה לחקור את הפסיכולוגיה האנושית. מאחר שבני האדם יודעים על השימוש בהומור ככלי מחקר של חוצנים, כלי זה הופך ללא יעיל, וההומור נעלם מן העולם.
פרס נער הזהב
פרס נער הזהב (באנגלית: Golden Boy award) הוא פרס שניתן על ידי עיתונאי ספורט לכדורגלן הצעיר הטוב ביותר באופ"א במהלך השנה הקלנדרית החולפת. כל המועמדים חייבים להיות מתחת לגיל 21 ולשחק באחת מהליגות הראשונות באירופה.
Altair 8800
היסטוריה
קיטים קודמים שהופיעו במגזין, לא תמיד היו מושלמים, ופעמים רבות כללו למעשה רק את התוכניות הסכמטיות ומעגל מודפס (או כמה), והחובבים שרצו להרכיב את הקיט הצטרכו לדאוג בעצמם לפרטים כמו מארז, ספק כוח, ולעיתים נדרשו לרכוש את הרכיבים השונים בעצמם. סולומון אמר שבמקרה זה חשוב שהקיט יהיה מושלם, וקורא שקונה את הקיט מרוברטס (יותר נכון, מ-MITS), לא יצטרך לקנות חלקים נוספים, פרט לבדיל להלחמות.
תיאור
"לוח האם" באלטייר הוא פסיבי, כלומר אינו מכיל רכיבים אקטיביים כלשהם, כמו טרנזיסטורים, שערים לוגיים או דיודות. המעבד יושב על אחד מהכרטיסים שתקועים ללוח האם. זאת בניגוד למחשבים אישיים מאוחרים יותר. כמו האפל II וה-IBM PC, בהם לוח האם מכיל את המעבד ורכיבים נוספים, וחריצי ההרחבה משמשים להוספת פונקציות נוספות.
קבלה בשוק והשפעות
המחשב סופק בתצורה מינימלית, ו-MITS נתנה עדיפות ללקוחות שהזמינו מחשב חדש, על לקוחות שהזמינו כרטיסי הרחבה. גרוע מכך - התכנון של רוברטס לכרטיס הזיכרון הדינמי 4K, אחד הכרטיסים הפופולריים, היה בעייתי, ומשך זמן רב כרטיסי הזיכרון הללו לא פעלו בצורה אמינה. כרטיס הזיכרון הסטטי, שהיה אמין יותר, הכיל רק 1KB, ושימוש בו דרש פי 4 יותר כרטיסים, והיה יקר יותר.
האיסור לגלח שיער מהנתק
האיסור לגלח שיער מהנתק הוא מצוות לא תעשה מתרי"ג מצוות, האוסרת למצורע לגלח שיער במקום הנתק. המצוה נוהגת רק בזמן שיש כהן שיודע לטמא או לטהר נגעים.
דיני המצוה
המגלח את כל הנתק עד שתי שורות שיער סביבו (שמשאירים כדי שיכיר הכהן אם פשה הנתק), בין אם קודם שבא לכהן או אחר כך ולכל התקופה שקיים אצלו הנגע, לוקה.
תמיר בלאט
ביוגרפיה
ביולי 2017 חתם לשנתיים בהפועל חולון.
בנבחרות ישראל
בלאט שיחק במדי נבחרות הקדטים, הנוער והעתודה של ישראל. בשנת 2012 סיים במקום השישי עם נבחרת הקדטים באליפות אירופה דרג ב' שנערכה ברומניה. הוא דורג ראשון בטורניר באחוזי קליעה מ-3 (50%) ורביעי במספר החטיפות (3.1 בממוצע למשחק). באליפות הבאה, בשנת 2013, בו סיימה ישראל במקום התשיעי, היה מוסר האסיסטים המצטיין בטורניר (7.5 בממוצע למשחק) ודורג שני במספר החטיפות (3.6 בממוצע למשחק). גם באליפות אירופה דרג ב' לנוער (עד גיל 18) שנערכה בסופיה בשנת 2014, ובה סיימה ישראל במקום השישי, הוביל בלאט את טבלת מוסרי האסיסטים, עם 6.8 בממוצע למשחק. באליפות שנערכה ב-2015 באוסטריה, בה סיימה הנבחרת במקום השני והעפילה לדרג א', דורג שני ברשימת מוסרי האסיסטים (4.8 בממוצע למשחק).
RTR Planeta
חרם לטבי
ב־31 בינואר 2019 נחסמו שידורי RTR Planeta במשך שלושה חודשים בלטביה בגלל העברת "נאומי תעמולה ושנאה, שנחשבו לעודד אלימות". כמה מנאומי השנאה עודדו את הצופים לתלות אוקראינים בגלל השקפותיהם הפוליטיות. זו הייתה הפעם השנייה שהערוץ קיבל איסור בלטביה, הפעם הקודמת הייתה בשנת 2016, אז הואשם הערוץ בהפיץ מידע כוזב.
הרברט הנרי אסקווית'
חיי נישואין
ארבעת בניו מהלן מלאנד נלחמו במלחמת העולם הראשונה, שבה כיהן כראש ממשלה. הבכור, ריימונד, נהרג ב-1916.
בית הלורדים
המלך, שכבר באפריל הבין מחוות דעתם של בלפור ושל הארכיבישוף מקנטרברי שלליברלים אין בסיס אלקטורלי מספיק כדי לדרוש את הענקתם של תוארי אצולה נוספים, סלד מההצעה בכללותה וטען שהממשלה נמצאת בידיהם של האירים. לורד קרו, ממנהיגי הליברלים בבית הלורדים, הודיע פומבית כי רצונה של הממשלה ליצור תוארי אצולה חדשים, תטופל באופן המקובל כ"עצה מיניסטריאלית" שלה חייב המלך לציית, אף על פי שהיו שטענו שבמצבים קיצוניים בסמכות המלך לפטר את הממשלה במקום לשמוע לעצת שריה. אדוארד השביעי מת ב-6 במאי 1910. היו שהאשימו את אסקווית' כי הוא "הרג את המלך" עקב הלחצים שהפעיל עליו.
אירלנד
מחיר תמיכתם של הצירים האירים באסקווית' ב-1910 היה אישורו של חוק שלטון הבית ב-1912 מאמציו של אסקווית' בסוגיה זו כמעט וגרמה לפרוץ מלחמת אזרחים באירלנד, שנמנעה רק בשל פרוץ מלחמת העולם הראשונה. הפרוטסטנטים באלסטר, שלא חפצו להיות חלק מאירלנד העצמאית למחצה, הבריחו אמצעי לחימה והקימו כנופיות מתנדבים חמושים. קציני הצבא הבריטי שהוצבו באלסטר איימו להתפטר כדי להימנע מלפעול כנגד תושבי אלסטר שבהם ראו נתינים בריטים נאמנים. אסקווית' נאלץ לקחת על עצמו את תפקיד שר המלחמה לאחר התפטרותו של סילי (Seely). כניסתו לתוקף של חוק ממשל הבית לתוקף ב-1914, הושעתה על ידי דחייתו על ידי בית הלורדים ונדחתה עקב פרוץ מלחמת העולם הראשונה.
מנהיג האופוזיציה בתקופת המלחמה
ב-1918 סירב אסקווית' לקבל על עצמו את תפקיד הלורד צ'נסלור, שכן משמעות הדבר היה שהוא יפרוש מהפעילות הפוליטית בבית הנבחרים. באותה תקופה, נעשה אסקווית' בלתי אהוד לחלוטין בדעת הקהל (הציבור ראה את לויד ג'ורג' כאיש שניצח במלחמה על ידי הדחתו של אסקווית') ויחד עם המנהיגים המובילים במפלגה הליברלית, איבד את מושבו בבחירות שנערכו באותה שנה ובהם התפצלו הליברלים לשתי סיעות בהנהגת שני האישים.
פרד הויברג
קריירת תיכונים מכללות
הויברג נולד בעיר לינקולן שבנברסקה, וגדל באיימס הסמוכה לדה מוין באיווה. בנעוריו הצטיין הן כשחקן פוטבול והן כשחקן כדורסל, ובשנת 1991 הוביל את קבוצת הכדורסל של "תיכון איימס" לזכייה באליפות ליגת התיכונים של איווה. בסיום אותה עונה זכה בתואר שחקן התיכונים המצטיין של המדינה ("Iowa Mr. Basketball").
שגיא מלמד
ביוגרפיה
ב-1998 שב מלמד עם משפחתו מבוסטון לישראל. בשנים 1998–2003 ניהל את "שותפות 2000" בין קהילת יהודי קליבלנד, אוהיו לקהילת אזור בית שאן, במסגרת הסוכנות היהודית בה כיהן גם כמנהל אזור בית שאן. בהמשך לפעילותו בבית שאן הקים את המרכז לשיתוף פעולה חוצה-גבולות עם ירדן: The Jordan Valley Cross- Border Cooperation Center – שיתוף פעולה כלכלי וחברתי בין ישראל לירדן.
מאז 2022 מכהן שגיא מלמד כסמנכ"ל פיתוח משאבים ברשות העתיקות.
צ'ליוסקין
מבצע ההצלה
למבצע היה סיקור נרחב בתקשורת הסובייטית והטייסים נחשבו לגיבורי-על של המדינה. כאשר הטייסים וחברי המשלחת הגיעו למוסקבה אורגנה להם קבלת פנים חגיגית. בעקבות האירוע הוחלט על ייסוד תואר הכבוד גיבור ברית המועצות והטייסים היו מקבלי התואר הראשונים. עבור העזרה במבצע ההצלה קיבלו שני טכנאים אמריקאים עיטור לנין. כל שוהי המחנה קיבלו את עיטור "הכוכב האדום". הצוות הטכני שתמך במבצע מהיבטים שונים כולל יצירת קשר רדיו עם המחנה גם קיבל עיטורים.
סקוט אוונס
קריירה
בתחילה לוהק אוונס לחמישה פרקים באופרת הסבון "לחיות את החיים", אך חזר לסך של 137 פרקים. ביולי 2009, דמותו אוליבר פיש נכנסה למערכת יחסים רומנטית עם קייל לואיס. קו העלילה הגיע לתשומת לב רחבה יותר כאשר פטרישיה מאוצרי, שחקנית ששיחקה את התפקיד החוזר של קרלוטה וגה' בסדרה מאז 1995, הוחלפה לאחר שעל פי הדיווחים הביעה התנגדויות דתיות אישיות למעורבותה של דמותה בקו העלילה שלו. קו העלילה באופרת הסבון הוסר וסקוט וגם ברט שוחררו ב-2010. לאוונס היה גם תפקיד אורח בסדרת הטלוויזיה "Rubicon" כאמריקאי המעורב במתקפת טרור חמורה עם אל-קאעדה.
יהדות לובלין
הקמת הרובע היהודי
ב-1535 הוציא המלך הפולני צו האוסר על יהודים להתיישב בעיר. את הצו נהגו השליטים האירופיים בימי הביניים לחלק לעיתים קרובות, והוא כונה בלטינית "Privilegium de non tolerandis Judaeis", כלומר, "הזכות שלא לסבול יהודים". עם זאת, בהמשך הותרה מחדש התיישבותם של יהודים ברובע יהודי מיוחד שבו היו 24 בתים, בתמורה לתשלום מס לבעלי המבצר העירוני. יהודים אחדים הצליחו לשמור על דירותיהם במרכז העיר למשך שנים מספר באמצעות תשלום מס. ב-1555 התיר מושל לובלין ליהודים להרחיב את הרובע ולייסד בית מטבחיים ובית קברות תמורת הגדלת מכסת המיסים ששילמה הקהילה. ב-1567 נחנך בית כנסת ראשון בעיר, על שם הרב שלמה לוריא (המהרש"ל). במהלך תקופת השלטון הפולני נפתחו בעיר ארבעה בתי כנסת נוספים.
תחת השלטון הרוסי
ב-1795, במסגרת חלוקת פולין, עברה לובלין משליטת האיחוד הפולני-ליטאי לשליטת ממלכת הבסבורג האוסטרית. ב-1809, לאחר שאוסטריה נחלה הפסד לצרפת בקרבות הקואליציה האנטי-צרפתית החמישית, נאלצה אוסטריה למסור את לובלין במסגרת הסכם שנברון לידי דוכסות ורשה, מדינה גרורה צרפתית. ב-1813, לאחר מלחמת רוסיה–צרפת, כבשו כוחות האימפריה הרוסית את לובלין מידי דוכסות ורשה. ב-1815, בעקבות קונגרס וינה, צורפה לובלין למדינת החסות הרוסית "ממלכת פולין הקונגרסאית", שנקראה על שם הקונגרס, בית המחוקקים שלה. ב-1830 התקוממו הפולנים תושבי פולין הקונגרסאית נגד רוסיה בדרישה לעצמאות. התקוממות זו נודעה בשם מרד נובמבר. השלטון הארעי הפולני החל בגיוס חובה של הגברים הכשירים במדינה לשם הצלחת המרד. תחילה ניסו היהודים למנוע את הגיוס בלובלין, אך בעקבות תעמולה שהבטיחה אמנציפציה ליהודים בפולין המשוחררת, החלו יהודים להתגייס מרצונם. במהלך המרד אף מילאו יהודים אחדים תפקיד של קצינים בצבא הפולני. עם זאת, המרד נכשל ורוסיה השתלטה מחדש על פולין.
פעילות היודנראט
היודנראט ניסה לשדל את השלטונות שלא ירעו ליהודים. כך, למשל, הוא ביקש להיטיב את תנאים של העובדים בעבודות כפייה, לפתוח את בתי הספר ליהודים, לאפשר להם לעסוק במסחר ולקצר את שעות העוצר שהוטלו על לובלין. בקשות אלה לא נענו אומנם, אך הן מעידות על האומץ של חברי היודנראט לסייע ליהודים. יהודים רבים ניסו להשתמט מעבודות כפייה, תמורת תשלום או בלעדיו. עקב מגמות אלה יצאו הגרמנים במבצעים גדולים כדי לעצור את המשתמטים. ב-10 במרץ 1941 פתחו הגרמנים במבצע בן ארבעה ימים לגירוש יהודים מן הרובע היהודי לעבודות כפייה בערי השדה של לובלין, ובמסגרתו גורשו 9,200 בני אדם. עד סוף חודש מרץ גורשו 2,300 יהודים נוספים מהעיר, ובמהלך תשעת החודשים שלאחר מכן 3,000 נוספים. השלטון הגרמני החל לשלוח גם חלק מחברי היודנראט לעבודות הכפייה כשלא ראה בהם צורך.
דמוגרפיה
לאחר הגירוש למחנות ההשמדה הצטמצמה אוכלוסיית יהודי העיר בכ-90%, לכדי 4,000 נפש. רק 230 יהודים מבני הקהילה שהתגוררו בעיר ערב המלחמה, שהם 0.6% מכלל 40,000 יהודים שהתגוררו בה באותה העת, שרדו בשואה. במילים אחרות, רק אחד מכל 180 יהודים שהתפקדו בלובלין ערב מלחמת העולם השנייה שרד בשואה. מבין 300 היהודים שהתפקדו בלובלין לאחר השואה, רק 15 היו בני קהילת יהודי לובלין לפני מלחמת העולם השנייה. לפי אומדן שנעשה בשנות ה-60 של המאה ה-20, כ-2,000 בני אדם מיוצאי קהילת לובלין שהתגוררו בארצות אחרות היו עדיין בין החיים. רובם היגרו מלובלין בשנים טרם השואה. ב-2016 התגוררו בלובלין 40 יהודים בלבד. איש מבין תושבי העיר היהודים אינו צאצא של התושבים שהתגוררו בלובלין אחרי המלחמה.